wickkiey/tamil-wikipedia-markdown huggingface dataset:
# பல்லவன் பொறியியல் கல்லூரி

**பல்லவன் பொறியியல் கல்லூரி** : (**Pallavan Engineering College** ) என்பது இந்தியாவின், தமிழ்நாட்டின், காஞ்சிபுரத்தின் புறநகர் பகுதியான திம்மசமுத்திரத்தில், தேசிய நெடுஞ்சாலை 4 இல் அமைந்துள்ள பொறியியல் கல்லூரி ஆகும். இது பல்லவன் கல்வி அறக்கட்டளையால் நடத்தப்படும் கல்வி நிறுவனமாகும்.  

## வரலாறு
பல்லவன் பொறியியல் கல்லூரி 1997 இல் ஒரு தனியார் சுயநிதி பொறியியல் கல்லூரியாக நிறுவப்பட்டது. துவக்கத்தில் இக்கல்லூரியானது சென்னை பல்கலைக்கழகத்துடன் இணைக்கப்பட்டது. தற்போது இது அண்ணா பல்கலைக்கழகத்துடன் இணைக்கப்பட்டுள்ளது. இது 12 ஆம் வகுப்பு முடித்த மாணவர்களுக்கு, 4 ஆண்டு பொறியியல் படிப்புகளை வழங்குகிறது. மேலும் எஃசு எஃசு எல் சி முடித்தபின் 3 ஆண்டு தொழில்நுட்ப பட்டையப் படிப்பை முடித்த மாணவர்களுக்கு 3 ஆண்டு பட்டப் படிப்பை வழங்குகிறது.  

## வளாகம்
கல்லூரி வளாகமானது ஒரு ஆடுகளத்தைக் கொண்டுள்ளது. மேலும் கல்லூரியில் இதன் மாணவர்கள், ஊழியர்களின் தேவைக்காக விளையாட்டு அரங்கம், கட்டிடங்கள், ஆய்வகங்கள், சிற்றுண்டிச்சாலை போன்றவை உள்ளன. இக்கல்லூரி வளாகத்தில் மாணவர் விடுதி வசதியையும் கொண்டுள்ளது.  

## முன்னாள் மாணவர் சங்கம்
இந்த கல்லூரியில் பயின்ற சில முன்னாள் மாணவர்கள் தொழில்நுட்பம், வணிகத்தில் பல்வேறு பதவிகளை வகித்து வெளிநாடுகளில் உயர் கல்வியைத் தொடர்கின்றனர். உலகெங்கிலும் பரவியிருக்கும் முன்னாள் மாணவர்களுடன் தொடர்பு கொள்ள வசதியாக அண்மையில் ஒரு பிரத்யேக வலைத்தளம் உருவாக்கப்பட்டது. முன்னாள் மாணவர்கள் சங்கம் பல பணிகளைத் தொடங்கியுள்ளது. அவற்றில் சில முன்னாள் மாணவர் உதவித்தொகைக்கான வழிகாட்டல், சர்வதேச அளவில் தொழில்நுட்ப மாநாடுகளில் ஆய்வேடுகளை வெளியிட நிதியுதவியளித்தல் போன்ற நடவடிக்கைகளில் ஈடுபடவது போன்றவற்றை மேற்கொண்டுள்ளது.
# மேயெர்சு தொகுப்பு முறை

**மேயெர்சு தொகுப்புமுறை** ('Meyers synthesis) என்பது ஒரு ஆக்சசீனின் நீராற்பகுப்பு வழியாக ஒரு சீர்மையற்ற ஆல்டிகைடைத் தயாரிக்க உதவும் கரிமத் தொகுப்பு முறை ஆகும். இநத வினையானது அமெரிக்க வேதியியலாளர் ஆல்பர் மேயெர் என்பவரின் பெயரால் அழைக்கப்படுகிறது.  

:  

இந்த வினையின் தொடக்க வினைபடுபொருள் 2ஆம் இடத்தில் அல்கைல் தொகுதியைக் கொண்ட ஒரு டைஐதரோ -1,3-ஆக்சசீன் ஆகும். ஆல்பா இடததில் உள்ள நேர்மின்னியானது அமிலத்தன்மை உடையதாக இருப்பதால் பியூட்டைல் இலித்தியம் போன்ற ஒரு காரத்தன்மை கொண்ட பொருளால் கவரப்படலாம். மேலும், தொடர்ச்சியாக அல்கைல் ஆலைடினால் அல்கைலேற்றம் செய்யப்படலாம். அடுத்த படிநிலையில் நைடரசனுக்கும் கார்பனுக்கும் இடையிலான இரட்டைப்பிணைப்பானது சோடியம் போரோஐதரைடினால் கரிம ஒடுக்கத்திற்கு உட்பட்டு அதன் காரணமாக கிடைக்கப்பெறும் ஆக்சசீனானது நீர் மற்றும் ஆக்சாலிக் அமிலத்தால் நீராற்பகுக்கப்பட்டு ஆல்டிகைடைத் தருகிறது.
# இசுடோல் தொகுப்புமுறை

**இசுடோல் தொகுப்புமுறை** (Stollé synthesis) என்பது அனிலீன்கள் மற்றும் α-ஆலோஅமில குளோரைடுகள் அல்லது ஆக்சலைல் குளோரைடுகள் இவற்றிலிருந்து ஆக்சின்டோல்களைத் தயாரிக்க உதவும் ஒரு வேதிவினைத் தொடராகும்.  

இந்த வினையின் முதல் படியானது அமைடு இணைப்பாதலாகும். இரண்டாவது படிநிலை ப்ரீடல்-கிராப்ட்சு வினையாகும்.. இம்முறையை அடிப்படையாகக் கொண்ட மேம்படுத்தப்பட்ட செயல்முறை ஒன்றும் உருவாக்கப்பட்டுள்ளது.
# 2015 ஆஷஸ் தொடர்



**2015 ஆஷஸ் தொடர்** (*205 Ashes Series*) என்பது இங்கிலாந்து மற்றும் ஆத்திரேலியா அணிகளுக்கிடையே நடைபெறும் தேர்வுத் துடுப்பாட்டத் தொடராகும். இத்தொடரில் இங்கிலாந்து 3-2 என்ற கணக்கில் வென்று ஆஷஸ் தாழியைக் கைப்பற்றியது.  

## அணிகள்
| *மைக்கல் கிளார்க் (த)
*ஸ்டீவ் சிமித் (து.த)
*பாட் கமின்சு<sup>1</sup>
*ஃபாவத் அகமது
*பிராட் ஹாடின் (இக)
*
ரியான் ஹாரிஸ்
<sup>1</sup>
*ஜோசு ஆசில்வுட்
*மிட்செல் ஜோன்சன்
*நேத்தன் லியோன்
*மிட்செல் மார்ஷ்
*சோன் மார்சு
*பீட்டர் நெவில் (இக)
*கிறிஸ் ரோஜர்ஸ்
*பீட்டர் சிடில்
*மிட்செல் ஸ்டார்க்
*ஆடம் வோஜசு
*டேவிட் வார்னர்
*ஷேன் வாட்சன் | *அலஸ்டைர் குக் (த)
*ஜோ ரூட் (து.த)
*ஜேம்ஸ் அண்டர்சன்<sup>3</sup>
*ஜொனாதன் பேர்ஸ்டோ<sup>2</sup>
*கேரி பால்லன்ஸ்<sup>2</sup>
*இயன் பெல்
*ஸ்டூவர்ட் பிரோட்
*யொசு பட்லர் (இக)
*ஸ்டீவன் ஃபின்
*மார்க் ஃபூட்டிட்<sup>3</sup>
*ஆடம் லைத்
*மொயீன் அலி
*லியாம் பிளன்கட்<sup>3</sup>
*எடில் ரசீட்
*பென் ஸ்டோக்ஸ்
*மார்க் வுட் | } |
| --- | --- | --- |

<sup>1</sup> தொடர் தொடங்குவதற்கு முன்பு காயம் காரணமாக ரியான் ஹாரிசு நீக்கப்பட்டார். அவருக்கு பதிலாக கம்மின்சு சேர்க்கப்பட்டார்.  
<sup>2</sup> மூன்றாவது போட்டியில் கேரி பல்லன்சுக்கு பதிலாக பேர்ஸ்டோ சேர்க்கப்பட்டார்.  

<sup>3</sup> நான்காவது போட்டிக்கான அணியில் இருந்து ஜேம்ஸ் அண்டர்சன் நீக்கப்பட்டார். அவருக்குப் பதிலாக பிளன்கட் மற்றும் ஃபூட்டிட் ஆகிய வீரர்கள் சேர்க்கப்பட்டனர். ஐந்தாவது போட்டியில் அண்டர்சன் மீண்டும் அணிக்குத் திரும்பினார்.  

## போட்டிகள்
### 1வது தேர்வு

### 2வது தேர்வு

### 3வது தேர்வு

### 4வது தேர்வு

### 5வது தேர்வு
# எல்ப்சு வினை

**எல்ப்சு வினை** (Elbs reaction) என்பது ஆர்த்தோ பதிலியிட்ட பென்சோபீனோனானது வெப்பச்சிதைவிற்கு உட்பட்டு குறுக்கப்பட்ட பல்வளைய அரோமேடிக் சேர்மத்தைத் தரும் கரிம வேதி வினையாகும். இந்த வினையானது இதன் கண்டுபிடிப்பாளரான செருமானிய வேதியியலாளர் கார்ல் எல்ப்ஸ் பெயரில் அழைக்கப்படுகிறது. இவர் தான் எல்ப்சு ஆக்சிசனேற்ற வினையையும் உலகிற்கு அறிமுகப்படுத்தியவர் ஆவார். எல்ப்சு வேதிவினையானது 1884 ஆம் ஆண்டு வெளியிடப்பட்டது.  

இருப்பினும் எல்ப்சினால் வினையின் விளைபொருளைப் பற்றிய சரியான விளக்கத்தைத் தர முடியவில்லை. ஏனெனில் நாப்தலீனின் அமைப்பினைப் பற்றிய தெளிவான முடிவு அப்போது இருந்திருக்கவில்லை.  

## வாய்ப்பளவு
எல்ப்சின் வினையானது குறுக்கப்பட்ட அரோமேடிக் அமைப்புகளைத் தரவல்லதாக இருந்தது. 1884 ஆம் ஆண்டில் முன்னதாகவே எல்ப்சினால் செய்முறை விளக்கமளிக்கப்பட்டபடி நீர் நீக்க வினையின்படி ஆந்த்ரசீனைப் பெறுவதற்கான வாய்ப்பு இருக்கிறது. அதைவிட பெரிய அரோமேடிக் அமைப்புகளான பென்டாசீன் போன்றவற்றைப் பெறுவதற்கான வாய்ப்பும் இருந்தது. இந்த வினையானது ஒரு படியில் நிகழ்வதல்ல, ஆனால், முதல் படிநிலையில் இருஐதரோபென்னாசீன் உருவாக்கம் நிகழ்ந்து பின்னர் அது இரண்டாம் படிநிலையில் தாமிரத்தை வினைவேகமாற்றியாகப் பயன்படுத்தி ஐதரசன் நீக்கம் நிகழப்பெறுகிறது.  

இந்த வினைக்குத் தேவைப்படும் அசைல் சேர்மங்களானவை அலுமினியம் குளோரைடைப் பயன்படுத்தும் ப்ரீடல்-கிராப்ட்சு வினையின் மூலம் பெறப்படலாம்.
# 2013–14 ஆஷஸ் தொடர்



**2013-14 ஆஷஸ் தொடர்** (*2013-14 Ashes Series*) என்பது இங்கிலாந்து மற்றும் ஆத்திரேலியா அணிகளுக்கிடையே நடைபெறும் தேர்வுத் துடுப்பாட்டத் தொடராகும். இத்தொடரில் இங்கிலாந்து 3-2 என்ற கணக்கில் வென்று ஆஷஸ் தாழியைக் கைப்பற்றியது.  

## அணிகள்
| * மைக்கல் கிளார்க் (த.)
* பிராட் ஹாடின் (து.த., இக)
* ஜோர்ஜ் பெய்லி
* டக் பொலிஞ்சர்<sup>†</sup>
* ஜேம்சு பால்க்னர்
* ரியான் ஹாரிஸ்
* மிட்செல் ஜோன்சன்
* நேத்தன் லியோன்
* நேத்தன் கல்டர்-நீல்<sup>†</sup>
* கிறிஸ் ரோஜர்ஸ்
* பீட்டர் சிடில்
* ஸ்டீவ் சிமித்
* டேவிட் வார்னர்
* ஷேன் வாட்சன்
* அலெக்ஸ் டூலன்<sup>†</sup> | * அலஸ்டைர் குக் (த.)
* ஜேம்ஸ் அண்டர்சன்
* ஜொனாதன் பேர்ஸ்டோ (இ.க.)
* கேரி பல்லன்ஸ்
* இயன் பெல்
* டிம் பிரஸ்னன்
* ஸ்டூவர்ட் பிரோட்
* மைக்கல் கேர்பெர்ரி
* ஸ்டீவன் ஃபின்
* மோன்டி பனேசர்
* கெவின் பீட்டர்சன்
* மாட் பிரியர் (இ.க.)
* போய்ட் ரன்கின்
* ஜோ ரூட்
* கிரேம் ஸ்வான்
* பென் ஸ்டோக்ஸ்
* கிறிஸ் ட்ரெம்லெட்
* ஜோனதான் ட்ரோட்
* ஸ்கோட் போர்த்விக்<sup>†</sup>
* ஜேம்ஸ் ட்ரெட்வெல்<sup>†</sup> | } |
| --- | --- | --- |
<sup>†</sup> பிந்தைய சேர்ப்பு  

## போட்டிகள்

### 1வது தேர்வு

### 2வது தேர்வு

### 3வது தேர்வு

### 4வது தேர்வு

### 5வது தேர்வு
# அல்கா லம்பா



**அல்கா லம்பா** (Alka Lamba) (21 செப்டம்பர் 1975) இவர் இந்திய நாட்டின் தலைநகரான புது தில்லியில் பிறந்த இவர் 20 வருடங்களாக காங்கிரஸ் கட்சியிலும், 26 டிசம்பர் 2014 ஆம் ஆண்டு ஆம் ஆத்மி கட்சியில் இருந்த அரசியல்வாதியாவார்.இவர் டெல்லியில் பிப்ரவரி 2015 ஆம் ஆண்டு நடந்த தில்லி சட்டமன்றத் தேர்தலில் சாந்த்ணி சவுக் சட்டமன்றத் தொகுதியில் போட்டியிட்டு வெற்றிபெற்றார். அக்கட்சியின் கொள்கை பிடிக்காமல் செப்டம்பர் 6 2019 அன்று மீண்டும் காங்கிரஸ் கட்சிகே திரும்பிவந்தார். இதன் காரணமாக ஆம் ஆத்மி கட்சி இவரை தகுதி நீகம் செய்து உத்தரவிட்டது.  

## மேற்கோகள்
# மருத்துவர் பாயல் தடுவா தற்கொலை

**பாயல் தடுவா தற்கொலை** (Suicide of Payal Tadvi) என்பது மகாராஸ்டிரா மாநிலத்தின் தலைநகரான மும்பையில் அமைந்துள்ள டொப்பிவாலா மருத்துவக்கல்லூரில் இரண்டாம் ஆண்டு படித்துவந்த பாயல் தடுவா எனற மருத்துவர் சாதி ரீதியான அடக்குமுறையினால் தற்கொலைசெய்து கொண்டது பற்றியதாகும். இவருடன் தங்கியிருந்த உயர் இனப் பெண்கள் மூவர் இவரை சாதிரீதியாக அடக்குமுறை செய்ததால் 22 மே 2019 அன்று தனது அறையில் தூக்கிட்டு தற்கொலை செய்துகொண்டார்.  

## பின்னணி
இவர் மகாராஸ்டிரா மாநிலத்தில் வாழும் பில் எனப்படும் பழங்குடி இனமக்களிலேயே முதன் முதலில் மருத்துவருக்கு படித்த முதல் பெண் ஆவார். இவர் பெண்களுக்கான முக்கியமான மகப்பேறியல் மற்றும் மகளிர் நோய் மருத்துவ இயல் என்ற படிப்பைப் படித்துவந்தார்.  

## இடைநீக்கம்
இவரின் தற்கொலைக்கு காரணமாக இருந்த மூன்று மருத்துவ மாணவிகள் பக்தி மெஹாரே, அன்கிதா கன்டேல்வால், மற்றும் ஹேமா அகுஷா ஆகியோர் கைதுசெய்யப்பட்டு இவர்களின் மருத்துவ உரிமம் இடை நீக்கம் செய்யப்பட்டுள்ளது.
# பாண்டியன் சரஸ்வதி யாதவ பொறியியல் கல்லூரி

**பாண்டியன் சரஸ்வதி யாதவ பொறியியல் கல்லூரி** (Pandian Saraswathi Yadav Engineering College) என்பது தொழில்முனைவோரும் அரசியல்வாதியுமான 'இந்த் ரத்தன்' மலேசியா எஸ். பாண்டியன் அவர்களால் 2000 ஆம் ஆண்டில் தொடங்கப்பட்ட பொறியியல் கல்லூரி ஆகும். நாட்டில் தொழில்துறை வளர்ச்சி மற்றும் சமூக பொருளாதார வளர்ச்சிக்கு வழி வகுக்கும் வகையில் பொறியியல் மற்றும் தொழில்நுட்பத் துறையில் மிகுதியான கிராமப்புற மாணவர்களுக்கு கல்வி கற்பிக்கும் நோக்கத்துடன் பாண்டியன் இக்கல்லூரியை நிறுவினார். கல்லூரியின் தற்போதைய முதல்வராக வி. தர்மலிங்கம் உள்ளார்.  

கல்லூரி வளாகமானது 60+ ஏக்கர் பரப்பளவில் அமைதியான, மாசு இல்லா சூழல் உள்ளது. இந்த கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு ஒப்புதல் அளித்துள்ளது. மேலும் இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.  

## வரலாறு
இந்த கல்லூரி 2000 செப்டம்பரில் "ஹிந்த் ரத்தன்" மலேசியா எஸ். பாண்டியன் அவர்களால் நிறுவப்பட்டது.  

முதல் தொகுதி மாணவர்கள் (184 மாணவர்கள்) 2004 இல் மதுரை காமராஜ் பல்கலைக்கழகத்தின் இணைப்பில் பட்டம் பெற்றார். இரண்டாம் தொகுதி (109 மாணவர்கள்) 2005 இல் சென்னை அண்ணா பல்கலைக்கழகத்தின் இணைப்பில் பட்டம் பெற்றனர்.  

## சேர்க்கை
சேர்க்கைக்கான விதிகள் கல்லூரியியன் இணையதளத்தில் வெளியிடப்படுகின்றன. இங்கு கற்பிக்கப்படும் பட்டல்களின் விவரங்கள்.  
**இளங்கலை பட்டப்படிப்புகளுக்கான மொத்த இருக்கைகள்**

| <> பி.இ - இயந்திரப் பொறியியல் </> | <> 120 </> | <> 36 </> |  |
| --- | --- | --- | --- |
| <> பி.இ - மின் மற்றும் மின்னணுவியல் பொறியியல் </> | <> 60 </> | <> 24 </> |  |
| <> பி.இ - மின்னணு மற்றும் தொடர்பியல் பொறியியல் </> | <> 90 </> | <> 24 </> |  |
| <> BE - கணினி அறிவியல் மற்றும் பொறியியல் </> | <> 60 </> | <> 24 </> |  |
| <> BE - குடிசார் பொறியியல் </> | <> 120 </> | <> 24 </> | } |
**முதுகலை பட்டப்படிப்புகளுக்கான மொத்த இருக்கைகள்**

| <> எம்.இ - ஆற்றல் மின்னணுவியல் மற்றும் செயலிகள் </> | <> 20 </> | <> - </> |  |
| --- | --- | --- | --- |
| <> எம்.இ - பேரளவு ஒருங்கிணைச் சுற்று வடிவமைப்பு மற்றும் மேம்பாடு </> | <> 20 </> | <> - </> |  |
| <> எம்.இ - தொடர்பு அமைப்பு </> | <> 20 </> | <> - </> |  |
| <> எம்.இ - கணினி அறிவியல் மற்றும் பொறியியல் </> | <> 20 </> | <> - </> |  |
| <> எம்.இ - சுற்றுச்சூழல் பொறியியல் </> | <> 20 </> | <> - </> |  |
| <> எம்.இ - ஆற்றல் பொறியியல் </> | <> 20 </> | <> - </> |  |
| <> எம்.டெக் - ஐ.டி. </> | <> 20 </> | <> - </> | } |
# பரிசுத்தம் தொழில்நுட்ப மற்றும் அறிவியல் கல்லூரி


**பரிசுத்தம் தொழில்நுட்ப மற்றும் அறிவியல் கல்லூரி** ( **Parisutham Institute of Technology and Science** ) என்பது இந்தியாவின், தமிழ்நாட்டின், தஞ்சாவூரில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த நிறுவனம் முன்னதாக திருச்சிரப்பள்ளியில் உள்ள அண்ணா தொழில்நுட்ப பல்கலைக்கழகத்துடன் இணைக்கப்பட்டிருந்தது  

இக்கல்லூரியை தொழிலதிபரும், தஞ்சாவூரில் உள்ள ஏ. ஒய். எஸ். பரிசுத்த நாடார் குடும்ப உறுப்பினருமான எஸ். பி. அந்தோனிசாமி என்பவரால் 2008 ஆம் ஆண்டில் நிறுவப்பட்டது. இந்தக் கல்லூரியானது பொறியியல் மற்றும் மேலாண்மைத் துறைகளில் தொழில்நுட்ப கல்வியை வழங்குகிறது. இது ஒரு சுய நிதி, சிறுபான்மை கல்வி நிறுவனம் ஆகும். இங்கு பள்ளிக்கல்வியை முடித்த மாணவர்களுக்கு, நான்கு ஆண்டுகள் பொறியியல் பட்டப்படிப்பு வழங்கப்படுகிறது. இது தகவல்தொடர்பு திறன், மென் திறன்கள், படைப்பாற்றல், உள்வாங்குதல் ஆகியவற்றை வளர்த்தல் மற்றும் சுய வளர்ச்சியில் மாணவர்களுக்கு உதவுவதே நோக்கம் எனப்படுகிறது.  

இந்நிறுவனம் விளையாட்டில் முக்கிய கவனம் செலுத்துகிறது. இது சொந்தமாக உள் விளையாட்டரங்கம், உடற்பயிற்சி கூடம், உணவு மையம் ஆகியவற்றைக் கொண்டுள்ளது.  

## அறிவியல் மற்றும் மானுடவியல் பள்ளி
இக்கல்லூரி பின்வரும் துறைகளை நிர்வகிக்கிறது:  

- ஆங்கிலத் துறை
- கணிதத் துறை
- இயற்பியல் துறை
- வேதியியல் துறை

## தொழினுட்பம் மற்றும் பொறியியல் கல்வி
கல்லூரி பின்வரும் துறைகளை நிர்வகிக்கிறது:  

- குடிசார் பொறியியல் துறை
- கணினி அறிவியல் மற்றும் பொறியியல் துறை
- தகவல் தொழில்நுட்பத் துறை
- இயந்திர பொறியியல் துறை
- வான்வெளிப் பொறியியல் துறை
- மின் மற்றும் மின்னணுவியல் பொறியியல் துறை
- தொடர்பு பொறியியல் துறை

## இருப்பிடம்
இக்கல்லூரியானது தஞ்சாவூரின் புறநகரில் உள்ள நாஞ்சிக்கோட்டை வட்டச் சாலையில் அமைந்துள்ளது. இந்த வட்டச்சாலை தேசிய நெடுஞ்சாலை 67 (என்.எச் -67) என்றும் பெயரிடப்பட்டுள்ளது.
# பாவை தொழில்நுட்பக் கல்லூரி


**பாவை தொழில்நுட்பக் கல்லூரி** (Pavai College of Technology) என்பது தமிழ்நாட்டின், நாமக்கல்லில் உள்ள ஒரு கல்லூரி ஆகும். இது பாவை கல்வி நிறுவனங்களின் மூன்றாவது பொறியியல் கல்லூரி ஆகும். இது 2009 இல் தொடங்கப்பட்டது. இக்கல்லூரியானது கோயம்புத்தூர் அண்ணா பல்கலைக்கழகத்துடன் இணைக்கப்பட்டுள்ளது. பாவை கல்வி நிறுவனங்கள் பகுதியாக பொறியியல் பாவை கல்லூரி, பாவை பொறியியல் கல்லூரி, பாவை பொறியியல் பள்ளி போன்றவை உள்ளன. இந்தக்கல்லூரியானது தேசிய அங்கீகார வாரியத்தால் (என்பிஏ) அங்கீகரிக்கப்பட்டுள்ளது.  

பாவை தொழில்நுட்பக் கல்லூரியில் நான்கு பிரிவுகள் உள்ளன. அவை இஇஇ, இசிஇ, குடிசார் பொறியியல், இயந்திரப் பொறியியல் போன்றவை ஆகும்.
# பெரி தொழில்நுட்பக் கல்வி நிறுவனம்


**பெரி தொழில்நுட்பக் கல்வி நிறுவனம்** (PERI Institute of Technology) என்பது இந்தியாவின், தமிழ்நாட்டின், மேற்கு தம்பரத்தில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.  

## வரலாறு
பெரி தொழில்நுட்பக் கல்வி நிறுவனமானது 2010 இல் பெரி கல்வி அறக்கட்டளையால் நிறுவப்பட்டது. பெரி கல்வி அறக்கட்டளை 2007 இல் நிறுவப்பட்டது.
# பி. எம். ஆர். பொறியியல் கல்லூரி


**பி. எம். ஆர். பொறியியல் கல்லூரி** (PMR Engineering College) என்பது தமிழ்நாட்டின், சென்னை, மதுரவாயல் அடுத்த வானகரத்தில் உள்ள ஒரு பொறியியல் கல்லூரி ஆகும். 2008 ஆம் ஆண்டில் தொடங்கப்பட்ட இக்கல்லூரியானது அண்ணா பல்கலைக்கழகத்துடன் இணைக்கப்பட்ட சுயநிதி பொறியியல் கல்லூரிகளில் ஒன்றாகும். இதற்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது.   இது இதன் தலைவரான பி. முத்துவேல்ராஜ் அவர்களால் இது நிறுவப்பட்டது.  

## சர்ச்சைகள்
2009 பெப்ரவரி 9, அன்று, இக்கல்லூரி மாணவர்கள் கல்லூரியில் உள்கட்டமைப்பு சரியாக இல்லை என்று கூறி கல்லூரியை புறக்கணித்து வேலைநிறுத்தத்தில் இறங்கினர்.
# பொன்ஜெஸ்லி பொறியியல் கல்லூரி


**பொன்ஜெஸ்லி பொறியியல் கல்லூரி** (Ponjesly College of Engineering) என்பது தமிழ்நாட்டின், கன்னியாகுமரி மாவட்டத்தில் 2004 ஆம் ஆண்டில் நிறுவப்பட்ட பொறியியல் கல்லூரி ஆகும்.  

இது நாகர்கோயிலிலிருந்து 5 கிலோமீட்டர் தொலைவில், பார்வதிபுரம் அருகில் அலம்பாறையில் அமைந்துள்ளது. கல்லூரியின் மொத்த கட்டடப் பரப்பளவானது சுமார் 6 லட்சம் சதுர அடி கொண்டுள்ளது.  

## வழங்கப்படும் படிப்புகள்
### இளநிலை பட்டம் (4 ஆண்டு படிப்பு)
- பி.இ. ஊர்திப் பொறியியல் (2013 முதல்)
- மின் மற்றும் மின்னணு பொறியியல்
- கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ மெக்கானிக்கல் இன்ஜினியரிங்
- பி.டெக். தகவல் தொழில்நுட்பம்
- பிஇ குடிசார் பொறியியல் (2012 முதல்)

### முதுகலை
- முதுகலை வணிக மேலாண்மை (எம்பிஏ )
- எம்.இ வெப்ப பொறியியல் (2010 முதல்)
- எம்.இ மின்னணு ஆற்றல் (2010 முதல்)

## **பொன்ஜெஸ்லி குழும நிறுவனங்கள்**
- போன்ஜெஸ்லி பப்ளிக் மெட்ரிகுலேஷன் மேல்நிலைப்பள்ளி
- பொன்ஜெஸ்லி கல்வியியல் கல்லூரி
- பொன்ஜெஸ்லி பொறியியல் கல்லூரி
- போன்ஜெஸ்லி ஃபிலமென்ட்ஸ் பிரைவேட் லிமிடெட்
# புஷ்கலாவதி



**புஷ்கலாவதி** (**Pushkalavati**) (பஷ்தூ மற்றும் பண்டைய பரத கண்டத்தின் வடமேற்கில் கிமு 6-ஆம் நூற்றாண்டிற்கு முன்னிருந்த காந்தார நாட்டின் தலைநகரம் ஆகும். கிமு இரண்டாம் நூற்றாண்டு வரை, அகாமனிசியப் பேரரசின் கிழக்குப் பிரதேசத்தில் புஷ்கலாவதி நகரம் சிறப்புடன் விளங்கியது.  

தற்போது பாகிஸ்தான் நாட்டின் கைபர் பக்துன்வா மாகாணத்தின் சார்சத்தா மாவட்டத்தின் தலைநகரான சார்சத்தா நகரத்தில் பாயும் சுவாத் ஆறு-காபுல் ஆறுகள் கலக்குமிடத்தில் புஷ்கலாவதி நகரத்தின் தொல்லியல் களத்தை புஷ்கலாவதிகண்டறியப்பட்டது.  
## பண்டைய வரலாற்றில் புஷ்கலாவதி
சொராஷ்டிரிய சமய வேத நூலான அவெத்தாவில், புஷ்கலாவதி நகரத்தைச் சுற்றிய பகுதிகளை, கடவுள் அகுரா மஸ்தா படைத்தார் எனக்கூறுகிறது. பாக்திரியாவின் மணிமகுடம் என அழைக்கப்படும் புஷ்கலாவதி நகரம், பண்டைய தட்சசீலத்தின் அருகில் உள்ளது.  

## பெயர்க்காரணம்
சமஸ்கிருத மொழியில் புஷ்கலாவதி (पुष्कलावती) எனில் தாமரை போன்ற வடிவில் அமைக்கப்பட்ட நகரம் எனபொருளாகும். இராமாயணக் காவியத்தின்படி, இராமரின் தம்பியான பரதனின் மகன் *புஷ்கலன்* என்பவர் நிறுவியதாக அறியப்படுகிறது.  

## புஷ்கலாவதியின் சிதிலங்கள்
சிற்பங்கள்]]  

பண்டைய புஷ்கலாவதி நகரத்தில் *பால ஹிசார்* போன்ற இரண்டு தொல்லியல் களங்களில் சிதிலமடைந்த கிமு 2-ஆம் நூற்றாண்டின் பௌத்தச் சிற்பங்கள், தூபிகள், விகாரைகள் அகழ்வாய்வுகளில் கண்டறியப்பட்டது. மேலும் இத்தொல்லியல் களத்தில் கிமு 1420-1160 மற்றும் கிமு 1400 - 800 காலத்திய மெருகூட்டப்பட்ட சிவப்பு மட்பாண்டங்கள் கண்டறியப்பட்டது. இரண்டாம் அகழ்வாய்வில் கிமு 500 ஆண்டுகளுக்கு முந்தைய சிவப்பு மட்பாண்ட அகண்ட கிண்ணங்கள் கண்டறியப்பட்டது.  

கிமு ஆறாம் நூற்றாண்டின் அகாமனிசியப் பேரரசின் கிழக்கில் உள்ள காந்தார மாகாணத்தின் மையமாக புஷ்கலாவதி நகரம் விளங்கியது. பண்டைய புஷ்கலாவதி நகரத்தின் தொல்லியல் களத்தை முதன்முதலில் 1902-இல் பிரித்தானிய தொல்லியல் அறிஞர் ஜான் மார்ஷல் அகழ்வாய் மேற்கொண்டார். 1962-இல் **மோர்டைமர் வீலர்** அகாமனிசியப் பேரரசின் தொல்லியல் எச்சங்களை கண்டறிந்தார்.  

## இதனையும் காண்க
- பௌத்த தொல்லியற்களங்கள்
- சார்சத்தார் மாவட்டம்
# தங்கம்(III) சல்பைடு


**தங்கம் (III) சல்பைடு (Gold(III) sulfide)** என்பது Au<sub>2</sub> S<sub>3</sub> என்ற மூலக்கூற்று வாய்ப்பாட்டை உடைய சேர்மமாகும். தூய மாதிரிகள் இதுவரை அறியப்படவில்லை. தங்கம் (III) சல்பைடு பாடப்புத்தகங்கள் அல்லது மதிப்புரைகளில் விவரிக்கப்படவில்லை. டைஹைட்ரஜன் சல்பைடு (H<sub>2</sub>S) மற்றும் தங்கம் (III) குளோரைடின் (AuCl<sub>3</sub>) ஈதர் கரைசல் இவற்றின் வேதி வினையில் இருந்து கிடைக்கப்பெறுகிறது
# நியோடிமியம் புளோரைடு


**நியோடிமியம்(III) புளோரைடு** என்பது NdF<sub>3</sub> என்ற மூலக்கூற்று வாய்ப்பாட்டை உடைய நியோடிமியம் மற்றும் புளோரின் ஆகிய தனிமங்களினால் உருவான ஒரு கனிமச் சேர்மம் ஆகும். இது அதிக உருகுநிலை கொண்ட இளஞ்சிவப்பு நிறத் திண்மமாகும். மற்ற லாந்தனைடு புளோரைடுகளைப் போலவே இது நீரில் அதிகம் கரையாதது. இது ஹைட்ரோஃப்ளூரிக் அமிலத்துடன் நியோடிமியம் நைட்ரேட்டு நீர்க்கரைசல் ஒரு வேதி வினையின் வழியாக உருவாக்கப்படுவதற்கு இந்தப் பண்பே அனுமதிக்கிறது. இந்த வினையில் நியோமிடியம் ஐதரேட்டாக வீழ்படிவாகிறது.  

: Nd (NO <sub>3</sub> ) <sub>3 (aq)</sub> + 3 HF → NdF <sub>3</sub> ½ ½H <sub>2</sub> O + 3 HNO <sub>3</sub>  

நீரற்ற சேர்மமானது எளிமையாக ஐதரேட்டுகளை உலர்த்துவதன் மூலம் பெறப்படலாம். மற்ற நியோமிடியம் ஆலைடுகளின் ஐதரேட்டுகள் வெப்பப்படுத்தும் போது ஆக்சிஆலைடுகளாக மாறும் தன்மைக்கு மாறாக நியோமிடியம் ஆலைடின் ஐதரேட்டு உள்ளது.
# தயோசல்போனேட்டு


**தயோசல்போனேட்டுகள் (Thiosulfonate)** என்பவை RSO<sub>2</sub>SR' என்ற பொது வாய்ப்பாட்டை உடைய கரிமகந்தக சேர்மங்கள் ஆகும். தயாேசல்போனேட்டு எசுத்தர்கள் டைசல்பைடுகளின் ஆக்சிசனேற்ம் அல்லது கரிமகந்தக ஆலைடுகள் மற்றும் தயோலேட்டுகளுக்கிடையான வினை ஆகியவற்றின் மூலமாக தயாரிக்கப்படுகின்றன  

ஆல்கலி உலோக தயோசல்போனேட்டுகள் தயோசல்பூரிக் அமிலத்தின் இணை காரமாகும். ஆர்கனோ சல்போனைல் குளோரைடுகளின் இவை கரிமசல்போனைல் குளோரைடுகளுடன் சல்பைடு மூலங்களின் வினையின் மூலமாக தயாரிக்கப்படுகின்ற.
# பரதன் (இராமாயணம்)



**பரதன்** (**Bharata**) வால்மீகி இயற்றிய இராமாயணக் காவிய நாயகன் இராமரின் தம்பிமார்களில் ஒருவர். மற்றவர்கள் இலக்குவன், சத்துருக்கனன் ஆவார். வட இந்தியாவில் உள்ள கோசல நாட்டு மன்னர் தசரதன் - கைகேயி இணையருக்குப் பிறந்தவர் பரதன். பரதன் சீதையின் தங்கை மாண்டவியை மணந்தவர். பரதன் - மாண்டவி இணையருக்குப் பிறந்த குழந்தைகள் **தக்சன்** மற்றும் **புஷ்கலன்** ஆவர்.  

தற்கால பாகிஸ்தான் நாட்டின் கைபர் பக்துன்வா மாகாணத்தில் தக்சன் தக்சசீலா நகரத்தையும், புஷ்கலன் புஷ்கலாவதி எனும் நகரத்தையும் நிறுவினர்.  

## இராமாயணத்தில் பரதனின் பங்கு

தசரதனிடத்தில் கைகேயி பெற்ற வரத்தின்படி, இராமர் சீதை மற்றும் இலக்குவனுடன் 14 ஆண்டுகள் வனவாசம் புரிகையில், அயோத்தி நகரத்தின் வெளிப்புறத்தில் நந்தி கிராமம் எனுமிடத்தில், இராமரின் பாதுகைகளை வழிப்பட்டு, துறவிக் கோலத்தில் கோசல நாட்டை பரதன் ஆண்டார். தமிழ்நாட்டில் வைணவர்கள் பரதனைப் **பரதாழ்வார்** என்று சிறப்புடன் அழைக்கப்படுவார்.  

## இதனையும் காண்க
- தக்சசீலா
- புஷ்கலாவதி
# ஆயுத எழுத்து (தொலைக்காட்சித் தொடர்)



**ஆயுத எழுத்து** என்பது விஜய் தொலைக்காட்சியில் 15 சூலை 2019 முதல் 18 செப்டம்பர் 2020 வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.  

இந்த தொடரில் சரண்யா, ஸ்ரீது கிருஷ்ணன், அம்ஜத்கான், ஆனந்த், மௌனிகா ஆகியோர் முதன்மைக் கதாபாத்திரத்தில் நடித்துள்ளார்கள். இந்த தொடர் 18 செப்டம்பர் 2020 இல் 258 அத்தியாயங்களுடன் நிறைவு பெற்றது.  

## கதைச்சுருக்கம்
கிராமத்துக்கு தான் செய்வதுதான் நல்லது என்று அடிதடி, அடாவடி என வாழ்பவர் காளியம்மா. அரசு அதிகாரிகள், வெளியாட்கள் மீது நம்பிக்கை இல்லாதவர். துணை ஆட்சியரான இந்திரா அந்த கிராமத்துக்கு வருகிறார். இவர்கள் இருவருக்கும் மோதல் ஆரமிப்பிக்கின்றது. இந்நிலையில் காளியம்மா மகன் சக்திவேலுக்கும், இந்திராவுக்கும் காதல் மலர்கிறது. ஆனால், அவர் காளியம்மாவின் மகன் என்பது இந்திராவுக்கு தெரியவில்லை. இந்த காதல் காளியம்மாவுக்கும் மற்றும் இந்திராவுக்கு உண்மை தெரியும்போது அவர் எடுக்கும் முடிவு என்ன? என்பது தான் இந்த தொடரின் கதை.  

## நடிகர்கள்
### முதன்மை கதாபாத்திரம்
- ஸ்ரீது கிருஷ்ணன் (1-99) → சரண்யா (100-258) - இந்திரா
- அம்ஜத்கான் (1-99) → ஆனந்த் (100-258) - சக்திவேல்
- மௌனிகா - காளியம்மா

### துணை கதாபாத்திரம்
- சியமந்தா கிரண் - கோதை
- சங்கர பாண்டியன்
- ஜனனி அசோக் குமார் - மேகலா
- அழகு - சேதுராமன்
- டீனு - கஸ்தூரி
- பிரியா விஷ்வா - ஜானகி
- அகில் குமார் - அகில்
- ரத்ன ராஜ்
- சௌந்தர்யா நஞ்சுண்டன் - ரேவதி
- சந்தோஷ் செல்வராஜ் - அறிவு
- ஜீவா ரவி
- ஸ்ரீலதா
- 

## நடிகர்களின் தேர்வு
இந்த தொடரில் துணை ஆட்சியர் இந்திராவாக 'ஸ்ரீது கிருஷ்ணன்' நடித்தார். அதற்க்கு பிறகு இவரின் கதாபாத்திரத்தில் நடிகை சரண்யா நடிக்கின்றார். பிரபல நடிகை மௌனிகா என்பவர் காளியம்மா என்ற கதாபாத்திரத்திலும், இவரின் மகனாக அம்ஜத்கான் என்பவர் சக்தி வேல் என்ற கதாபாத்திரத்தில் நடித்தார். இவருக்கு பதிலாக தற்பொழுது 'ஆனந்த்' நடித்துள்ளார்.  

## நேர அட்டவணை
இந்த தொடர் சூலை 15 2019 முதல் மார்ச் 14, 2020 ஆம் ஆண்டு வரை வரை திங்கள் முதல் சனிக்கிழமை வரை இரவு 7 மணிக்கு ஒளிபரப்பானது. பாக்கியலட்சுமி என்ற தொடருக்காக மார்ச் 16, 2020 முதல் மாலை 6 மணிக்கு நேரம் மாற்றப்பட்டு ஒளிபரப்பாகி வந்தது. பின்னர் 17 ஆகஸ்ட் 2020 முதல் மாலை 5.30 மணிக்கு ஒளிபரப்பானது.  

| 15 சூலை 2019 - 14 மார்ச் 2020 | <> திங்கள் - சனி </> | 19:00 |  |
| --- | --- | --- | --- |
| 16 மார்ச் 2020 - 14 ஆகஸ்ட் 202 | <> திங்கள் - சனி </> | 18:00 |  |
| 17 ஆகஸ்ட் 2020 - 18 செப்டம்பர் 2020 | <> திங்கள் - சனி </> | 17:30 | } |

## மறு ஆக்கம்
- கன்னடம்
  - இந்த தொடர் கன்னட மொழியில் சங்கர்ஷா என்ற பெயரில் மறு ஆக்கம் செய்யப்பட்டு ஸ்டார் சுவர்ணா என்ற தொலைக்காட்சியில் மார்ச் 23, 2020ஆம் ஆண்டு முதல் ஒளிபரப்பாகிறது.
# பியங்கா அந்திரியெசுக்கு



**பியங்கா வனேசா அந்திரியெசுக்கு** (*Bianca Vanessa Andreescu*, பிறப்பு: சூன் 16, 2000) ஒரு கனடிய தென்னிசு விளையாட்டு வீரர். 2019 ஆண்டிற்கான அமெரிக்க (யு.எசு) திறந்த தென்னிசுப் போட்டியின் வெற்றிவாகையர்.  

## இளமைக் காலம்
அந்திரியெசுக்கு கனடாவில் ஒண்டாரியோவில் உள்ள மிசிசாகாவில் உரோமானியப் பெற்றோர்களுக்குப் பிறந்தவர். இவருடைய தந்தை நிக்கு அந்திர்யெசுக்கு ஒரு பொறியியலாளர். உரோமேனியாவின் பிராசோவில் உள்ள திரான்சில்வேனியா பல்கலைக்கழகத்தில் பட்டம் பெற்றபின்னர் கனடாவுக்கு வந்தார் இவருடைய தாயார் கிரையோவா பல்கலைக்கழகத்தில் (University of Craiova) பட்டம் பெற்றார், பின்னர் தொராண்டோவில் குளோபல் மேக்சுஃபின் முதலீடுகளில் (Global Maxfin Investments Inc) தலைமை கட்டிணக்க (compliance) அலுவலராக ஆனார்.  

பியங்கா அந்திர்யெசின் பெற்றோர்கள் உரோமேனியாவுக்குத் திரும்பிய பின்னர் தன் 7 ஆம் அகவையில் இருந்து தென்னிசு விளையாடுகின்றார். அப்பொழுது கபிரியேல் ஃகிரிசிட்டாசே (Gabriel Hristache) வழிகாட்டுதலில் பிட்டேசிட்டியில் (Pitești) விளையாடத் தொடங்கினார் சில ஆண்டுகள் கழித்து கனடாவுக்குத் திரும்பினார். கனடாவில் மிசிசாகாவில் உள்ள ஒண்டாரியோ இராக்கெட்டுக் கிளப்பில் (Racquet Club) பயிற்சி பெற்றார் Subsequently she has had other favourite players, including Simona Halep.  

## 2019 அமெரிக்க திறந்த தென்னிசுப் போட்டியில் வெற்றி
செப்டம்பர் 7, 2019 அன்று நடந்த அமெரிக்க (யு.எசு) தென்னிசு திறந்த போட்டியில் செரீனா வில்லியம்சைத் தோற்கடித்து வெற்றிவாகை சூடினார். 6.3, 7.5 கணக்கில் முதல் இரண்டு செட்டிலேயே வெற்றி பெற்றார்.  

### பெரும்போட்டிகள்
#### ஒற்றையர் ஆட்டம் (ஒரு வெற்றி)
| முடிவு | ஆண்டு | போட்டி | ஆடுதளம் | எதிராளி | புள்ளிகள் |  |
| --- | --- | --- | --- | --- | --- | --- |
| வெற்றி | 2019 | யூ.எசு. ஓப்பன் | கெட்டித்தளம் | செரீனா வில்லியம்சு | 6–3, 7–5 | } |

### கட்டாயமான முதன்மையாட்டமும் முதன்மையாட்ட ஐந்து இறுதியாட்டங்களும்
#### ஒற்றையர் ஆட்டம் (2 வெற்றிகள்)
| முடிவுகள் | ஆண்டு | போட்டி | ஆடுதளம் | எதிராளர் | புள்ளிகள் |  |
| --- | --- | --- | --- | --- | --- | --- |
| வெற்றி | 2019 | Indian Wells Open | கெட்டித்தளம் | ஏஞ்சலிக் கெர்பர் | 6–4, 3–6, 6–4 |  |
| வெற்றி | 2019 | Canadian Open | கெட்டித்தளம் | செரீனா வில்லியம்ஸ் | 3–1 ret. | } |

### பெரும்போட்டி ஒற்றையர் ஆட்டங்களில் நிலையும் காலமும்

| ஆத்திரேலிய திறந்த போட்டி | A | Q1 | 2R | 0 / 1 | 1–1 |  |
| --- | --- | --- | --- | --- | --- | --- |
| பிரான்சிய திறந்த போட்டி | Q1 | Q3 | 2R | 0 / 1 | 1–1 |  |
| விம்பிள்டன் | 1R | Q3 | A | 0 / 1 | 0–1 |  |
| யூ.எசு. ஓப்பன் | Q1 | Q1 | **W** | 1 / 1 | 7–0 |  |
| Win–Loss | 0–1 | 0–0 | 9–1 | 1 / 4 | 9–2 | } |

## வெற்றிவாகைகள்
- 2019 - யூ.எசு. ஓப்பன்
- 2019 - உரோச்சர்சு கோப்பை (Rogers Cup)
- 2017 – Fed Cup Heart Award
- 2017 – Tennis Canada female player of the year
# அறிவித்தலும் விட்டுக்கொடுத்தலும்

துடுப்பாட்டத்தில் ஒரு அணித்தலைவர் தங்கள் அணியின் ஆட்டப்பகுதியை முடித்துக்கொள்வதாக அறிவிப்பது **அறிவித்தல்** (*declaration*) என்றும் தங்கள் அணியின் ஆட்டப்பகுதியை விளையாட மறுப்பது **விட்டுக்கொடுத்தல்** (*forefeiture*) என்றும் அழைக்கப்படுகின்றது. இவை துடுப்பாட்ட விதி 15இன் மூலம் வரையறுக்கப்படுகின்றன. இந்த விதி வரையிட்ட நிறைவுகள் போட்டிகளுக்குப் பொருந்தாது.  

## அறிவித்தல்
ஒருவேளை ஒரு அணித்தலைவர் இந்த ஆட்டப்பகுதியில் தங்கள் அணி எடுத்த ஓட்டங்கள் வெற்றி பெறப் போதுமானது என்று கருதினால் அறிவிப்பார். இதன்மூலம் அந்த அணியின் ஆட்டப்பகுதி முடிவடையும். ஒருவேளை அதிக ஓட்டங்கள் எடுத்த பிறகும் தொடர்ந்து ஆடிக்கொண்டே இருந்தால் போட்டி வெற்றி/தோல்வியின்றி முடிய வாய்ப்புள்ளது. இந்த நிலையைத் தவிர்க்க அறிவிப்பு உதவுகிறது. இதுதவிர வேறுசில உத்திகளுக்காகவும் அறிவிப்பு பயன்படுகிறது.  

## விட்டுக்கொடுத்தல்
ஒரு அணித்தலைவர் தங்கள் ஆட்டப்பகுதி தொடங்குவதற்கு முன்பு விட்டுக்கொடுக்க முடிவெடுக்கலாம். தவிர ஒரு அணி தங்கள் ஆட்டப்பகுதியை விளையாட மறுத்தால் அது விட்டுக்கொடுத்ததாகக் கருதப்படும்.  

தேர்வுத் துடுப்பாட்ட வரலாற்றில் ஒரு அணி விருப்பத்துடன் தங்கள் ஆட்டப்பகுதியை விட்டுக்கொடுத்த நிகழ்வு ஒருமுறை மட்டுமே நிகழ்ந்துள்ளது. 18 சனவரி 2000இல் தென்னாப்பிரிக்காவின் செஞ்சூரியன் பார்க்கில் இங்கிலாந்து மற்றும் தென்னாப்பிரிக்கா அணிகளுக்கிடையேயான ஐந்தாவது மற்றும் இறுதித் தேர்வுப் போட்டி நடைபெற்றது. இத்தொடரில் தென்னாப்பிரிக்கா 2-0 என்ற கணக்கில் ஏற்கனவே கைப்பற்றிவிட்டது (2 போட்டிகள் வெற்றி/தோல்வியின்றி முடிந்தன). ஐந்தாவது போட்டியின் முதல் நாளில் தென்னாப்பிரிக்கா 6 இழப்புகளுக்கு 156 ஓட்டங்கள் எடுத்திருந்தது. அடுத்த 3 நாட்களும் மழை காரணமாக போட்டி விளையாடப்படவில்லை. இறுதியாக 1 நாள் மட்டுமே மீதமிருந்ததால் போட்டி வெற்றி/தோல்வியின்றி முடியும் என்று எதிர்பார்க்கப்பட்டது.  

அப்போது தென்னாப்பிரிக்க அணித்தலைவர் ஹான்ஸி குரொன்யே இங்கிலாந்து அணித்தலைவர் நாசர் ஹுசைனுடன் ஒரு உடன்பாடு செய்து கொண்டார். அதன்படி முதல் ஆட்டப்பகுதியில் 248 எடுத்தவுடன் தென்னாப்பிரிக்க அணி அறிவித்தது. பிறகு இங்கிலாந்து தனது முதல் ஆட்டப்பகுதியையும் தென்னாப்பிரிக்கா தனது 2வது ஆட்டப்பகுதியையும் விட்டுக்கொடுப்பதாக அறிவித்தன. இதன்மூலம் இங்கிலாந்து அணி தங்கள் 2வது ஆட்டப்பகுதியில் 250 எடுத்தால் வெற்றி என்ற இலக்கை நோக்கி விளையாடியது. அன்றைய துடுப்பாட்ட விதிகளின் படி ஒரு அணி தங்கள் 2வது ஆட்டப்பகுதியை மட்டுமே விட்டுக்கொடுக்க இயலும். இதனால் இங்கிலாந்து அணி தங்கள் முதல் ஆட்டப்பகுதியை 0 பந்துகளில் 0 இழப்புகளுக்கு 0 ஓட்டங்கள் என்ற நிலையில் அறிவித்ததாகக் கருதப்பட்டது. 2வது ஆட்டப்பகுதியில் இங்கிலாந்து அணி 8 இழப்புகளுக்கு 251 ஓட்டங்கள் எடுத்து 2 இழப்புகளால் வெற்றி பெற்றது.
# வெடுக்குநாறிமலை ஆதி லிங்கேஸ்வரர் ஆலயம்

**வெடுக்குநாறிமலை ஆதி லிங்கேஸ்வரர் ஆலயம்** இலங்கையில் வவுனியா மாவட்டத்தில் அமைந்துள்ள ஒரு சிவன் கோவில் ஆகும். இக்கோவில் வவுனியா வடக்கு பிரதேச செயலாளர் பிரிவில் ஒலுமடு-பாலமோட்டை கிராமத்திலிருந்து கிட்டத்தட்ட 3 கிலோமீட்டர் தொலைவில் அமைந்துள்ள வெடுக்குநாறிமலையின் உச்சியில் அமைந்துள்ளது. கிமு 2-ஆம் நூற்றாண்டைச் சேர்ந்த இந்தப் பழமையான இந்த மலையின் வரலாறானது பல வரலாற்று சிறப்புகளைக்கொண்டு காணப்படுகின்றது.  

300 மீட்டர் உயரமான வெடுக்குநாறிமலை அடிவராத்தில் கேணி, தமிழ் பிராமிய கல்வெட்டுக்கள் என்பன அதன் வரலாற்றைக் கூறுகின்றது. இம்மலையின் உச்சியில் ஆதிலிங்கேசுவரர் என்ற சிவனுடைய இலிங்கம் அமைந்துள்ளது.
# திவ்யா பிள்ளை


**திவ்யா பிள்ளை** (Divay Pillai) மலையாள படங்களில் தோன்றும் இந்திய திரைப்பட நடிகை ஆவார். அவர் 2015 ஆம் ஆண்டில் வெளியான *அயல் என்ஜனல்லா* என்ற திரைப்படத்தில் அறிமுகமானார், அதைத் தொடர்ந்து 2016 இல் *ஓசாம் என்ற திரைப்படத்திலும் நடித்துள்ளார்.*  

## ஆரம்பகால வாழ்க்கை
திவ்யா ஒரு மலையாள குடும்பத்தில் பிறந்தார். துபாயில் பிறந்து வளர்ந்த இவர், சினிமாவுக்குள் நுழைவதற்கு முன்பு விமானப் போக்குவரத்து நிறுவன ஊழியராக தனது வாழ்க்கையைத் தொடங்கினார்.  

## தொழில்
நடிகர் வினீத் குமார் இயக்குநராக அறிமுகமான காதல் மற்றும் நகைச்சுவையை கதைக்களமாகக் கொண்ட *அயல் என்ஜனல்லா என்ற படத்தில்* பகத் பாசில் ஜோடியாக 2015 ஆம் ஆண்டில் அறிமுகமானார். அவரது இரண்டாவது திரைப்படம் பிருத்விராஜ் சுகுமாரன் நடித்த பழிவாங்கும் கதையைக் கொண்ட *ஓஷாம்* (2016) ஜீது ஜோசப்பின் இயக்கத்தில் வெளிவந்தது. இந்த திரைப்படம் வசூல்ரீதியாக பெரும் வெற்றி பெற்றது.  

## திரைப்பட வரலாறு
| 1 | 2015 | *அயல் என்ஜனல்லா* | ஹீரா | மலையாளம் |  |
| --- | --- | --- | --- | --- | --- |
| 2 | 2016 | ஓசாம் | காயத்ரி | மலையாளம் |  |
| 3 | 2017 | மாஸ்டர்பீஸ் | காவல்துறை அதிகாரி | மலையாளம் | சிறப்புத் தோற்றம் |
| 4 | 2019 | மை கிரேட் கிராண்டபாதர் | டெல்னா | மலையாளம் |  |
| 5 | 2019 | *ஜிம்மி ஈ வீடிண்டே ஐஸ்வர்யம்* | அறிவிக்கப்படவுள்ளது | மலையாளம் | படப்பிடிப்பில் |
# கே. எம். பினு

**கலையாத்தும்குழி மாத்யூஸ் பினு** (பிறப்பு: டிசம்பர் 20, 1980) கேரளாவைச் சேர்ந்த ஒரு இந்திய தட கள விளையாட்டு வீரர் ஆவார். இவர் 400 மீட்டர் மற்றும் 800 மீட்டர் ஓட்டங்களில் திறமை பெற்றவர். 2004 ஆம் ஆண்டு ஆகஸ்ட் 20 ஆம் தேதி 2004 ஏதென்ஸ் ஒலிம்பிக்கில் 45.48 வினாடிகளில் ஓடி அப்போதைய 400 மீட்டர் தேசிய சாதனையை புரிந்தார். பின்னர், முகமது அனஸ் 2018 ஆம் ஆண்டில் கோல்ட் கோஸ்டில் நடந்த பொதுநலவாய விளையாட்டுப் போட்டிகளில் 45.32 வினாடிகளில் ஓடி, இவரது சாதனையை முறியடித்தார். 1960 ஆம் ஆண்டு உரோம் ஒலிம்பிக்கில் 44 வயதான மில்கா சிங் 400 மீட்டர் தொலைவினை 45.73 வினாடிகளில் ஓடி வைத்திருந்த இந்திய தேசிய சாதனையை முறியடித்தார். பெரிய சர்வதேச போட்டியில் பதக்கங்களை வென்ற முதல் இந்திய உடன்பிறப்புகள என்று இவரும் இவரது சகோதரியுமான க. மா. பீனாமோலும் சேர்ந்து வரலாறு படைத்தனர். இவர்கள் இருவரும் 2002ஆம் ஆண்டு நடைபெற்ற புசான் ஆசிய விளையாட்டுப் போட்டிகளில் பதக்கங்களை வென்றனர். ஆண்களுக்கான 800 மீட்டர் வெள்ளியை பினு வென்றபோது, மகளிர் போட்டியில் இவரது சகோதரி தங்கப்பதக்கம் வென்றார். பினு இந்திய தடகளத்தில் செய்த சாதனைகளுக்காக 2006 ஆம் ஆண்டிற்கான அருச்சுனா விருதைப் பெற்றார்.  

## வாழ்க்கைக்குறிப்பு
கேரளாவின் இடுக்கி மாவட்டத்தைச் சேர்ந்த பினு, திசம்பர் 20, 1980இல் பிறந்தார். தனது சகோதரி பீனாமோலின் அடிச்சுவடுகளைப் பின்பற்றி, தடகளத்தை தனது வாழ்க்கையாகத் தேர்வு செய்தார். பினுவுக்கு உக்ரைனைச் சேர்ந்த யூரி பயிற்சியளித்தார், அவர் பீனாமோலையும் பயிற்றுவித்தவர் ஆவார்.
# ஏஞ்சல் மேரி சோசப்

**ஏஞ்சல் மேரி ஜோசப்** (Angel Mary Joseph) (பிறப்பு: செப்டம்பர் 24, 1953) ஓய்வு பெற்ற இந்திய தட கள விளையாட்டு வீரர் ஆவார். அவர் 100 மீட்டர் தடை ஓட்டம், நீளம் தாண்டுதல், ஐவகைப்போட்டி ஆகியவற்றில் திறமை பெற்றவர் ஆவார். ஒரு சமயத்தில் மேற்கண்ட மூன்றிலும் மற்றும் உயரம் தாண்டுதல் மற்றும் ஹெப்டாத்லான் ஆகிய போட்டிகளிலும் தேசிய சாதனைகளைப் படைத்தார் . 1978 ஆம் ஆண்டு தெஹ்ரானில் நடந்த ஆசிய விளையாட்டுப் போட்டிகளில், நீளம் தாண்டுதல் மற்றும் ஐவகைப் போட்டிகளில் வெள்ளிப் பதக்கங்களை வென்றார். அவர் தேசிய வாகையாளர் போட்டிகளில் கருநாடகம் மற்றும் இரயில்வே கூடைப்பந்து அணிகளை பிரதிநிதித்துவப்படுத்தினார்.  

தடகளப் போட்டிகளில் அவர் செய்த சாதனைகளை உணர்ந்து மேரிக்கு 1979 ஆம் ஆண்டில் இந்திய அரசு அருச்சுனா விருது வழங்கியது.
# ராஜசேகர் (நடிகர்)


**ராஜசேகர்** (*19 ஆகத்து 1957 – 8 செப்டெம்பர் 2019*) ஓர் இந்தியத் தமிழ்த் திரைப்பட இயக்குநரும், திரைப்பட, சின்னத்திரை நடிகரும் ஆவார். அத்துடன் திரைக்கதை எழுத்தாளராகவும், ஒளிப்பதிவாளராகவும் பணியாற்றியுள்ளார்.  

## ஒளிப்பதிவாளர்
ராஜசேகர் சென்னை திரைப்படக் கல்லூரியில் சேர்ந்து ஒளிப்பதிவு பயிற்சி பெற்றார். உடன் பயின்ற இராபர்ட் ஆசீர்வாதம் என்பவருடன் இணைந்து ஜெயபாரதியின் இயக்கத்தில் 1979 இல் வெளிவந்த குடிசை திரைப்படத்துக்கு ஒளிப்பதிவு செய்தார்.  

இருவரும் இணைந்து ஒளிப்பதிவு செய்த திரைப்படங்கள்:  
- குடிசை
- ஒரு தலை ராகம்
- ஆகாய கங்கை

## இயக்குநர்
பின்னர் இராபர்ட்டுடன் இணைந்து சுஹாசினி நடிப்பில் 1981 இல் வெளிவந்த பாலைவனச்சோலை திரைப்படத்தை இயக்கினார். இப்படம் பெரும் வெற்றியளித்தது.  
சில நாட்களாக உடல் நலக் குறைபாட்டால், சென்னை இராமச்சந்திரா மருத்துவமனையில் சிகிச்சை பெற்று வந்த ராஜசேகர் 2019 செப்டம்பர் 8 ஞாயிற்றுக்கிழமை காலமானார்.
# காலி கலங்கரை விளக்கம்


## வரலாறு
இது இலங்கையின் மிகப் பழமையான ஒளி நிலையம் ஆகும். இது 1848 ஆம் ஆண்டு 24.5 மீற்றர் (80 அடி) உயரத்தில் ஆங்கிலேயர்களால் கட்டப்பட்டது. இக் கலங்கரை விளக்கம் 1934 ஆம் ஆண்டு ஏற்பட்ட தீவிபத்தில் அழிந்தது. பின், 1939 ஆம் ஆண்டு 26.5 மீட்டர் (87 அடி) உயரத்தில் தற்போதுள்ள கலங்கரை விளக்கம் அமைக்கப்பட்டது. தற்போதுள்ள கலங்கரை விளக்கமானது பிரித்தானியர்களால் அமைக்கப்பட்டிருந்த கலங்கரை விளக்கத்திலிருந்து 100 மீட்டர் (332 அடி) தொலைவில் அமைந்துள்ளது .  

யுனெஸ்கோவின் உலக பாரம்பரிய தளம் மற்றும் நன்கு அறியப்பட்ட சுற்றுலாத்தலமான பண்டைய காலி கோட்டையில் இந்த ஒளி நிலையம் அமைக்கப்பட்டுள்ளது. கலங்கரை விளக்கம் மூலோபாய ரீதியாக தெற்கு முனையில் அமைந்துள்ளது. சாலை மட்டத்திலிருந்து சுமார் 6 மீட்டர் (20 அடி) உயரத்தில் கட்டப்பட்டுள்ளது. இது பாயிண்ட் உட்ரெக்ட் பாசுடன் என்று அழைக்கப்படுகிறது. இங்கிருந்து காலி துறைமுகத்திற்குள் நுழையும் எந்தவொரு கப்பலையும் முழுமையாக பார்வையிடலாம்.
# தேசியத் தேர்வு முகமை



**தேசிய தேர்வு முகமை** (**National Testing Agency**) (**NTA**) இந்திய அமைச்சரவையால் அங்கீகாரம் வழங்கப்பட்டு, நவம்பர் 2017இல் நிறுவப்பட்டது. இதன் முதன்மைப் பணி இந்தியாவில் உள்ள இந்திய தொழில்நுட்பக் கழகங்கள், இந்திய மேலாண்மை கழகங்கள், இந்திய மத்தியப் பல்கலைகழகங்கள் போன்ற உயர் கல்வி நிறுவனங்களில் மாணவர்களைச் சேர்ப்பதற்கு நுழைவுத் தேர்வுகளை நடத்துவதே. இந்திய அரசு **விநீத் ஜோஷி** என்பவரை இம்முகமையின் முதல் இயக்குநராக நியமித்துள்ளது.  

## நடத்தும் தகுதி மற்றும் நுழைவுத் தேர்வுகள்
உயர் கல்வி நிறுவனங்களில் மாணவர்களைச் சேர்க்க தேசிய தேர்வு முகமை, இந்திய தேசிய அளவில் கீழ்கானும் தேர்வுகளை நடத்துகிறது.  
- இந்திய தொழில்நுட்ப கழக ஒருங்கிணைந்த நுழைவுத் தேர்வுகள்
- நீட் தேர்வு (இளநிலை மருத்துவம்) (NEET UG)
- நீட் தேர்வு (முதுநிலை மருத்துவம்)
- பொது பல்கலைக்கழக நுழைவுத் தேர்வு
- பொது மேலாண்மை அனுமதித் தேர்வு (Common Management Admission Test) (CMAT)
- பட்டதாரி மருந்தாளுனர் திறனறிதல் தேர்வு (Graduate Pharmacy Aptitude Test) (GPAT)

## வரலாறு
1992 முதல் இந்திய தேசிய அளவிலான தொழில்நுட்பம், மருத்துவம் மேலாண்மை மற்றும் இதர உயர் கல்விப் படிப்புகளுக்கான நுழைவுத்தேர்வுகளை நடுவண் இடைநிலைக் கல்வி வாரியம் போன்ற நிறுவனங்கள் நடத்தியது.  
2010-இல் மனிதவள மேம்பாட்டு அமைச்சகம் நிறுவிய வல்லுனர் குழுவின் அறிக்கையில், உயர் கல்வி நிறுவனாங்களில் மாணவர்களை சேர்க்க, தேசிய அளவிலான நுழைவுத் தேர்வு மற்றும் தகுதித் தேர்வுகளை நடத்துவதற்கு சட்ட அங்கீகாரம் பெற்ற தனி நிறுவனம் அமைக்கப் பரிந்துரைத்தது.  

2017-இல் இந்திய அமைச்சரவை தேசிய தேர்வு முகமைக்கு அங்கீகாரம் வழங்கப்பட்டது. அமைக்கப்பட்டது. 2017-ஆம் ஆண்டு முதல் தேசிய தேர்வு முகமை உயர் கல்வி நிலையங்களில் மாணவர்களை சேர்ப்பதற்கு தகுதித் தேர்வுகளும், நுழைவுத்தேர்வுகளை நடத்துகிறது.  

## முகமையின் உறுப்பினர்கள்
மனிதவள மேம்பாட்டு அமைச்சகம் முகமையின் தலைவரை நியமிக்கும். முகமையின் தலைவருக்கு ஆலோசனை வழங்க 9 கல்வியாளர்களைக் கொண்ட ஆளுநர் குழு உள்ளது. மேலும் முகமையின் அன்றாடப் பணிகளை மேற்கொள்ள தலைமை நிர்வாக அலுவலரே தலைமை இயக்குநராக செயல்படுவார்.
# பிரதியுசா பொறியியல் கல்லூரி


**பிரதியுஷா பொறியியல் பொறியியல் கல்லூரி** (Prathyusha Engineering College) என்பது தமிழ்நாட்டின், பூந்தமல்லியில் உள்ள பொறியியல் கல்லூரி ஆகும். இக்கல்லூரியானது பூந்தமல்லியில் இருந்து 12 கிலோமீட்டர் தொலைவில் பூந்தமல்லிக்கும் திருவள்ளூருக்கும் இடையில் அமைந்துள்ளது. இக்கல்லூரியின் நிறுவனர் மற்றும் தலைவரான, திரு இராஜா ராவால் நிறுவப்பட்டது. இந்த கல்லூரி என்ஏஏசி-ஆல் *ஏ* தரச்சான்று அங்கீகாரம் பெற்றுள்ளது. மேலும் சென்னை அண்ணா பல்கலைக்கழகத்துடன் இணைக்கப்பட்டு, ஏஐசிடிஇ-ஆல் அங்கீகரிக்கப்பட்டுள்ளது. இந்த நிறுவனம் யுஜிசியால் பிரிவு 2 எஃப் / 12 பி இன் கீழ் அங்கீகாரம் பெற்றுள்ளது.  

## வரலாறு
பிரதியுஷா பொறியியல் கல்லூரி 2001 ஆம் ஆண்டில் பிரத்யுஷா கல்வி அறக்கட்டளையின் சார்பில் அறக்கட்டளையின் தலைவரும் பிரதியுஷா குழும நிறுவனங்களின் தலைவரான பி. ராஜராவால் நிறுவப்பட்டது. இக்கல்லூரியானது பி.இ. பாடப்பிரிவில் மின்னணு மற்றும் தொடர்பியல் பொறியியல், கனிணி அறிவியல் மற்றும் பொறியியல், மின் மற்றும் மின்னணுவியல் பொறியியல், குடிசார் பொறியியல், இயந்திரப் பொறியியல், பி.டெக். பாடத்தில் தகவல் தொழில்நுட்பம் மற்றும் உயிர் தொழில்நுட்டபம் ஆகிய இளநிலைப் படிப்புகளும் - முதுநிலை படிப்புகளில் கணினி செயலி, ஆற்றல் மின்னணு மற்றும் செயலி, ஸ்டர்க்சல் இஞ்சினியரிங், கனிணி அறிவியல் மற்றும் பொறியியல், எம்.டெக் உயிர் தொழில்நுட்பம் போன்ற பாடங்கள் வழங்கப்படுகின்றன. தமிழ்நாட்டில் அண்ணா பல்கலைக்கழகத்துடன் இணைந்த 497 கல்லூரிகளில், இக்கல்லூரியானது கல்வி செயல்திறனில் 5 வது இடத்தைப் பெற்றுள்ளது. இந்தக் கல்லூரியானது மாணவர்களின் திறன்களை அடையாளம் கண்டு, உலகளாவிய தரத்திற்கு இணையாக அவர்களை தொழில் வளர்ச்சி நோக்கி மேம்படுத்துகிறது.  
| 2001-02 | ஏஐசிடிஇ மற்றும் சென்னை பல்கலைக்கழகம் |  |
| --- | --- | --- |
| 2002-03 | அண்ணா பல்கலைக்கழக அங்கீகாரம் |  |
| 2007-08 | ஐஎஸ்ஓ தர அமைப்பு நடைமுறைப்படுத்தல் - ஐஎஸ்ஓ 9000: 2000 |  |
| 2008-09 | எம்பிஏ அங்கீகாரம் - இஇஇ, இசிஇ, உயிர் தொழில்நுட்பம் (3 ஆண்டுகள்) |  |
| 2012-13 | ஐஎஸ்ஓ 9001 செயல்படுத்தல் : 2008 |  |
| 2013-14 | நிரந்தர அங்கிகாரம் - இஇஇ, இசிஇ, ஐடி, உயிர் தொழில்நுட்பம், இசிஇ |  |
| 2014-15 | என்பிஏ-க்கு விண்ணப்பிக்கப்பட்டது |  |
| 2015-16 | யுஜிசி அங்கீகாரம் 2 (எஃப்) & 12 (பி) |  |
| 2017-18 | இசிஇ, சிஎஸ்இ, உயிர் தொழில்நுட்பம், இஇஇ க்கான என்பிஏ அங்கீகாரம் | } |
# பிரியதர்சினி பொறியியல் கல்லூரி


**பிரியதர்ஷினி பொறியியல் கல்லூரி, வாணியாம்பாடி** (Priyadarshini Engineering College)  
- இந்தியாவின், தமிழ்நாட்டின், திருப்பத்தூர் மாவட்டம், வாணியம்பாடியில் உள்ள ஒரு பொறியியல் கல்லூரி ஆகும்.

ஜெய் பாரத் அறக்கட்டளையினால் பிரியதர்ஷினி பொறியியல் கல்லூரி 1995 இல் வாணியாம்பாடியில் நிறுவப்பட்டது. சென்னை அண்ணா பல்கலைக்கழகத்துடன் இணைந்த இக்கல்லூரியானது, புது தில்லி அகில இந்திய தொழில்நுட்ப கல்விக் குழுவின் ஒப்புதலைப் பெற்றுள்ளது.  

## படிப்புகள்
### இளநிலைப் படிப்புகள்
- பி.இ. - கணினி அறிவியல் மற்றும் பொறியியல்
- பி.இ. - மின்னணு மற்றும் தொடர்பியல் பொறியியல்
- பி.இ. - மின் மற்றும் மின்னணுவியல் பொறியியல்
- பி.இ. - இயந்திரப் பொறியியல்
- பி.இ. - குடிசார் பொறியியல்
- பி.டெக். - தகவல் தொழில்நுட்பம்
### முதுநிலைப் படிப்புகள்
- எம்.இ. - பொறியியல் வடிவமைப்பு
- எம்.இ. - ஆற்றல் அமைப்பு
- எம்.இ. - கணினி அறிவியல் மற்றும் பொறியியல்
- எம்.இ. - தொடர்பியல் அமைப்புகள்
- கணினி பயன்பாடு
- முதுநிலை வணிக மேலாண்மை.
# புரோப்பைலீன் கிளைக்கால் டைநைட்ரேட்டு



:C<sub>3</sub>H<sub>6</sub>(ONO<sub>2</sub>)<sub>2</sub> → 3 CO + 3 H<sub>2</sub>O + N<sub>2</sub>  

2-நைட்ரோடைபீனைலமீன் மற்றும் டைபியூட்டைல் செபாக்கேட்டு ஆகியவற்றுடன் சேர்ந்து ஓட்டோ எரிபொருள் II இல் ஒரு உந்துபொருளாக பயன்படுத்தப்படுகிறது. ஓட்டோ எரிபொருள் II சில நீர்மூழ்கிக் குண்டுகளில் உந்துபொருளாக பயன்படுத்தப்படுகிறது  

பாலியைதரிக் ஆல்க்கால்களின் நைட்ரேட்டுகளில் ஒன்றான புரோப்பைலீன் கிளைக்கால் டைநைட்ரேட்டு மருத்துவத் துறையில் மார்பு நெரிப்பு நோய்க்கான சிகிச்சையிலும் வெடிபொருளாகவும் 19 ஆம் நூற்றாண்டு தொடங்கி பயன்படுத்தப்படுகிறது.  

இரத்த அழுத்தத்தில் பாதிப்பையும் சுவாச நச்சுத்தன்மையையும் புரோப்பைலீன் கிளைக்கால் டைநைட்ரேட்டு ஏற்படுத்துகிறது, கல்லீரல் மற்றும் சிறுநீரகம் போன்ற உறுப்புகளையும் பார்வை சிதைவு மெத்தோகுளோபினூரியா, தலைவலி மற்றும் ஒருங்கிணைப்பு இல்லாமை போன்ற பாதிப்புகளையும் உண்டாக்குகிறது. தோல் வழியாக இது உடலுக்குள் உறிஞ்சப்படலாம். மெத்தெமோகுளோபினிமியா எனப்படும் இரத்த இரும்பு பற்றாக்குறை நோய் இதன் முதன்மையான நச்சுத்தன்மை பொறிமுறையாகும். நிரந்தர நரம்பு சேதத்தையும் இது ஏற்படுத்தக்கூடும்.  

தொழில்சார் பாதுகாப்பு மற்றும் ஆரோக்கியத்திற்கான தேசிய நிறுவனம், எட்டு மணிநேர வேலை நாளில் தோலின் மீது மில்லியனுக்கு 0.05 பகுதிகள் அளவு வெளிப்படலாம் எனத் தொழில்சார் வெளிப்பாட்டு அளவாக பரிந்துரைக்கிறது
# டெல் அவீவ் மாவட்டம்



**டெல் அவீவ் மாவட்டம்** (; ) இசுரேல் நாட்டில் உள்ள ஆறு நிர்வாக மாவட்டங்களில் மிகச் சிறிய மாவட்டமாகவும் மக்கள் அடர்த்தி கொண்ட மாவட்டமாகவும் உள்ளது. மாவட்டத்தின் மொத்த மக்கள் தொகை 13,88,400 ஆகும். இதில் 98.9% யூதர்கள் மற்றும் 1.10% அராபியர்கள்  

டெல் அவீவ் நகரம் மாவட்டத்தின் தலைநகர் மற்றும் தொழில்நுட்ப பெருநகரம் ஆகும். மாவட்டத்தின் இரு தொழில்நுட்ப மற்றும் வரத்தக நகரங்களில் ஒன்றாகும். அருகில் உள்ள மற்றொரு நகரம் குஷ் தான் ஆகும்.  

இசுரேலின் ஆறு நிர்வாக மாவட்டங்களில் டெல் அவீவ் மாவட்டம் மட்டுமே ஜூடா மற்றும் சமாரியா பகுதி எல்லையுடன் தொடர்பில்லாத மற்றும் சர்வதேச எல்லை இல்லாத மாவட்டம் ஆகும். இந்த மாவட்டம் வடக்கு, கிழக்கு மற்றும் தெற்கே மத்திய மாவட்டத்தால் சூழப்பட்டுள்ளது. மேற்கே மத்தியதரைக் கடல் அமைந்துள்ளது. மாவட்டத்தின் மக்கள் தொகை அடர்த்தி 7,259/கிமீ2 ஆகும்.
# 2013 ஆஷஸ் தொடர்



## அணிகள்
| * அலஸ்டைர் குக் (த.)
* ஜேம்ஸ் அண்டர்சன்
* ஜொனாதன் பேர்ஸ்டோ
* இயன் பெல்
* டிம் பிரெஸ்னன்
* ஸ்டூவர்ட் பிரோட்
* ஸ்டீவன் ஃபின்
* சைமன் கெர்ரிகன்<sup>†</sup>
* கிரஹாம் ஒனியன்ஸ்
* மான்டி பனேசார்<sup>†</sup>
* கெவின் பீட்டர்சன்
* மாட் பிரியர் (இ.க.)
* ஜோ ரூட்
* கிரேம் ஸ்வான்
* ஜேம்ஸ் டெய்லர்<sup>†</sup>
* கிறிஸ் டிரெம்லெட்<sup>†</sup>
* ஜொனாதன் ட்ரொட்
* கிறிஸ் வோக்ஸ்<sup>†</sup> | * மைக்கல் கிளார்க் (த.)
* பிராட் ஹாடின் (து.த. & இ.க.)
* ஆஷ்டன் அகார்<sup>†</sup>
* ஜாக்சன் பேர்ட்
* எட் கோவன்
* ஜேம்சு பால்க்னர்
* ரியான் ஹாரிஸ்
* பிலிப் ஹியூஸ்
* உஸ்மான் கவாஜா
* நேத்தன் லியோன்
* ஜேம்ஸ் பேட்டின்சன்
* கிறிஸ் ரோஜர்ஸ்
* பீட்டர் சிடில்
* ஸ்டீவ் சிமித்<sup>†</sup>
* மிட்செல் ஸ்டார்க்
* மாத்தியூ வேட் (இ.க.)
* டேவிட் வார்னர்
* ஷேன் வாட்சன் | } |
| --- | --- | --- |
<sup>†</sup> பிந்தைய சேர்ப்பு  

## போட்டிகள்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு
# ஆர். எம். கே. பொறியியல் மற்றும் தொழில்நுட்பக் கல்லூரி


**ஆர். எம். கே பொறியியல் மற்றும் தொழில்நுட்பக் கல்லூரி** ( **R.M.K. College of Engineering and Technology** ) என்பது இந்தியாவின், தமிழ்நாட்டின், திருவள்ளூர், புதுவயல் கிராமத்தில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைந்துள்ள கல்லூரி ஆகும். இது லட்சுமிகாந்தம்மாள் கல்வி அறக்கட்டளையால் நிர்வகிக்கப்படுகிறது. அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்லூரியானது, தெலுங்கு சிறுபான்மை நிறுவனம் ஆகும். இது தேசிய மதிப்பீடு மற்றும் தரச்சான்று அவையால் அங்கீகரிக்கப்பட்டுள்ளது. மேலும் இது ஐஎஸ்ஓ 9000-2015 சான்றளிக்கப்பட்ட நிறுவனமாகும்.  

இந்தக் கல்லூரியானது கணினி அறிவியல் மற்றும் பொறியியல் (சிஎஸ்இ), மின் மற்றும் மின்னணு பொறியியல் (இஇஇ), மின்னணு மற்றும் தொடர்பியல் பொறியியல் (இசிஇ), இயந்திரப் பொறியியல் (மெக்) ஆகிய நான்கு துறைகளுடன் 2008 இல் திறக்கப்பட்டது. இது தற்போது இஇஇ, இசிஇ, சிஎஸ்இ, இயந்திரப் பொறியியல் போன்ற பல்வேறு துறைகளுடன் 1700 க்கும் மேற்பட்ட மாணவர்களைக் கொண்டுள்ளது. இக்கல்லூரி வளாகமானது சுமார் பரப்பளவைக் கொண்டுள்ளது . சென்னை மற்றும் திருவள்ளூர் மாவட்டங்களைச் சேர்ந்த மாணவர்களின் போக்குவரத்து வசதிக்காக இந்த கல்லூரியில் 32 பேருந்துகள் உள்ளன.  

## வழங்கப்படும் பாடங்கள்

1. பி.இ. கணினி அறிவியல் மற்றும் பொறியியலில்
1. பி.இ. மின் மற்றும் மின்னணுப் பொறியியல்
1. பி.இ. மின்னணு மற்றும் தொடர்பியல் பொறியியல்
1. பி.இ. இயந்திரப் பொறியியல்

இக்கல்லூரி வளாகமானது சென்னை-விஜயவாடா தேசிய நெடுஞ்சாலையில் சென்னையில் இருந்து சுமார் 33 கிலோமீட்டர் தொலைவில் உள்ள புதுவயல் கிராமத்தில் அமைந்துள்ளது. இந்த கல்லூரிக்கு &nbsp; சென்னை, கும்மிடிபூண்டி / சூலூர்பேட்டை / நெல்லூர் / நாயுடுபேட்டை / ஸ்ரீ கலாஹஸ்தி / திருப்பதி ஆகிய இடல்களில் இருந்து பேருந்துகள் மூலம் எளிதில் சென்றடையலாம். சென்னை - கும்மிடிபூண்டி இடையேயான புறநகர் தொடருந்துகள் நிற்கும் காவரைப்பேட்டை தொடருந்து நிலையத்தில் இருந்து கல்லூரி ஒரு &nbsp; கி.மீ. தொலைவில் உள்ளது.  

இந்த கல்வி நிறுவனமானது வகுப்பு அறைகள், குளிரூட்டப்பட்ட கருத்தரங்கு கூடங்கள், மத்திய நூலகம், துறைசார் நூலகங்கள், இணைய இணைய இணைப்பு வசதி போன்றவற்றுடன் ஒரு பெரிய வளாகத்தில் அமைந்துள்ளது. இங்கு ஆண்களுக்கும் பெண்களுக்கும் தனித்தனி விடுதிகள் உள்ளன.  

## ஆர்.எம்.கே குழும நிறுவனங்கள்

- ஆர். எம். கே பொறியியல் கல்லூரி
- ஆர். எம். டி. பொறியியல் கல்லூரி
- ஆர்.எம்.கே பொறியியல் மற்றும் தொழில்நுட்ப கல்லூரி
- ஆர். எம். கே. மெட்ரிகுலேஷன் பள்ளி
- ஸ்ரீ துர்கா தேவி பாலிடெக்னிக்
- ஆர். எம். கே. உள்ளுரை பள்ளி
# இராஜா பொறியியல் கல்லூரி


**இராஜா பொறியியல் கல்லூரி** (Rajaas Engineering College) (முன்னர் இந்தியன் பொறியியல் கல்லூரி என்று அழைக்கப்பட்டது) என்பது இந்தியாவின், தமிழ்நாட்டின், வடக்கங்குளத்தில் அமைந்துள்ள பொறியியல் கல்லூரி ஆகும். இது தமிழ்நாட்டின் மிகப் பழமையான சுய நிதி பொறியியல் கல்லூரிகளில் ஒன்றாகும். இக்கல்லூரியையும் இதன் சகோதரி கல்வி நிறுவனமான ஆர்.இ.சி போன்றவற்றையும் 'செல்வம் கல்வி மற்றும் தொண்டு அறக்கட்டளை' மற்றும் 'இராஜா கல்வி அறக்கட்டளை' ஆகியவற்றால் நிர்வகிக்கப்படுகின்றன.  

இக்கல்லூரி தற்போது சென்னை அண்ணா பல்கலைக்கழகத்துடன் இணைக்கப்பட்டுள்ளது (முன்னர் திருநெல்வேலியின் மனோன்மனியம் சுந்தரனார் பல்கலைக்கழகத்துடன் இணைக்கப்பட்டிருந்தது). இந்த கல்லூரியின் தலைவராக டாக்டர் எஸ். ஏ. ஜாய் ராஜா உள்ளார்.
# 1,2,4- பியூட்டேன் டிரையால் டிரைநைட்ரேட்டு



**1,2,4- பியூட்டேன் டிரையால் டிரைநைட்ரேட்டு** (*1,2,4-Butanetriol trinitrate*) என்பது C<sub>4</sub>H<sub>7</sub>N<sub>3</sub>O<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முக்கியமான இராணுவ உந்து எரிபொருளான இது பியூட்டேன் டிரையால் டிரைநைட்ரேட்டு என்ற பெயராலும் அழைக்கப்படுகிறது. நிறமற்றும் பழுப்பு நிறத்திலும் ஒரு வெடிபொருளாக இது காணப்படுகிறது.  

விண்ணிலிருந்து நிலத்தில் பாயும் தன்மை கொண்ட அமெரிக்கா பயன்படுத்தும் அனைத்து ஒற்றை-நிலை ஏவுகணைகளிலும் 1,2,4- பியூட்டேன் டிரையால் டிரைநைட்ரேட்டு உந்துசக்தியாக பயன்படுத்தப்படுகிறது. மேலும், நைட்ரோகிளிசரினைக் காட்டிலும் அதிக நிலைப்புத்தன்மை கொண்டதாகவும், குறைந்த ஆவியாதல் வீத்த்தை கொண்டதாகவும், அதிர்ச்சி உணர்திறன் பண்பு குறைவானதாகவும் இதன் பண்புகள் உள்ளன. எனவேதான் இது நைட்ரோகிளிசரினுக்கு ஒரு நம்பிக்கைக்குரிய மாற்றாகும் என கருதப்படுகிறது.  

பெரும்பாலும் நைட்ரோகிளிசரினுடன் கலவையாகச் சேர்த்து இதை உந்து பொருளாக பயன்படுத்துகிறார்கள். பியூட்டேண்டிரையாலையும் கிளிசராலையும் இணை நைட்ரோயேற்றம் செய்து ஒக்கலவையை தயாரிக்க முடியும். நைட்ரோசெல்லுலோசு அடிப்படையில் உருவாக்கப்பட்ட சில உந்து பொருட்கலில் நெகிழியாக்கியாக பியூட்டேன் டிரையால் டிரைநைட்ரேட்டு பயன்படுத்தப்படுகிறது.  
1,2,4-பியூட்டேன் டிரையாலை நைட்ரோயேற்றம் செய்து பியூட்டேன் டிரையால் டிரைநைட்ரேட்டு தயாரிக்கப்படுகிறது. உயிரியல் தொழில்நுட்பத் தயாரிப்பு முறைகள் விரிவாக ஆராயப்படுகின்றன.
# வளையபென்டாடையீனைல் மெக்னீசியம் புரோமைடு


**வளையபென்டாடையீனைல் மெக்னீசியம் புரோமைடு** (Cyclopentadienyl magnesium bromide) என்பது (C<sub>5</sub>H<sub>5</sub>MgBr) என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இந்த மூலக்கூறானது ஒரு மெக்னீசியம் அணுவானது ஒரு புரோமின் அணுவுடனும் ஒரு வளையபென்டாடையீனைல் தொகுதியுடனும் பிணைக்கப்பட்டுள்ள ஐந்து கார்பன் அணுக்களை (ஒவ்வொன்றுடனும் ஒரு ஐதரசன் அணு பிணைக்கப்பட்டுள்ளது) வளையத்தில் கொண்ட சேர்மம் ஆகும்.  

இந்த சேர்மம் ஒரு கிரிக்னார்டு வினைக்காரணி மற்றும் ஒரு கரிம உலோகச் சேர்மம் ஆகும்.  

1951 ஆம் ஆண்டில் பீட்டர் பாவ்சன் மற்றும் தாமஸ் ஜே கீலி ஆகியோர் உருவாக்கிய பெர்ரோசீன் தொகுப்பு முறை தயாரிப்பின் மூலப்பொருளாக இருப்பதால் வேதி வரலாற்றில் முக்கியத்துவம் வாய்ந்ததகா உள்ளது.  

## தயாரிப்பு
இந்த சேர்மமானது வளையபென்டாடையீனுடன் மெக்னீசியம் மற்றும் நீரற்ற பென்சீனில் வைக்கப்பட்ட புரோமோஈத்தேன் ஆகியவற்றின் வினையினால் தயாரிக்கப்படுகிறது.
# 2001 வங்காளதேச மக்கள் தொகைக் கணக்கெடுப்பு



வங்காளதேசத்தின் புள்ளியல் துறை 2011-ஆம் ஆண்டிற்கான தேசிய மக்கள்தொகை கணக்கெடுப்பு 2011-ஆம் ஆண்டு சனவரி மாதம் 23 முதல் 27 வரை மேற்கொள்ளப்பட்டது.  

வங்காளதேச மாவட்டங்கள், வருவாய் வட்டங்கள், நகரங்கள் வாரியாக மக்கள்தொகை, வயது, திருமண நிலை, பாலின விகிதம், எழுத்தறிவு, ஆறுவயதிற்குட்ட குழந்தைகள் எண்ணிக்கை, சமயங்கள், இனக்குழுக்கள், சமூகப் பொருளாதாரம் மற்றும் கல்வி விவரங்களை மக்கள் தொகை கணக்கெடுப்பின் போது தகவல்கள் சேமிக்கப்பட்டது. மேலும் விளைநிலங்கள், சாகுபடிகள் குறித்த தகவல்களும் கண்டறியப்பட்டது.  

2001-ஆம் மக்கள்தொகை கணக்கெடுப்பின்படி, வங்காளதேசத்தின் மொத்த மக்கள்தொகை 129.3 மில்லியன் ஆகும்.  
வங்கதேச மக்கள்தொகையில் இந்துக்கள் 9.2% ஆக இருந்தனர்.  

## இதனையும் காண்க
# 2011 வங்காளதேச மக்கள் தொகைக் கணக்கெடுப்பு



வங்காளதேச புள்ளியல் துறை, வங்காளதேசம் முழுவதும் மக்கள்தொகை, பாலின விகிதம், எழுத்தறிவு, விளைநிலங்கள், கிராமப்புற மக்கள், நகரப்புற மக்கள், கல்வி நிலையங்கள், விளைநிலங்கள், மக்களின் பொருளாதார வசதிகள் குறித்து 2011-ஆம் ஆண்டில் கணக்கெடுப்பு நடத்தியது. இக்கணக்கெடுப்பில், வங்காளதேசத்தின் மொத்த மக்கள்தொகை 142,319,000 என அறியப்பட்டது. முதன் முதலில் வங்காளதேசமும், இந்தியாவும் இணைந்து இருநாட்டு எல்லைப்புறப் பகுதிகளில் மக்கள்தொகை கணக்கெடுத்தனர்.  

## இதனையும் காண்க
- 2001 வங்காளதேச மக்கள் தொகை கணக்கெடுப்பு
# ஐசோநிகோடினிக் அமிலம்



**ஐசோநிகோடினிக் அமிலம்** (Isonicotinic acid) அல்லது **4-பிரிடின்கார்பாக்சிலிக் அமிலம்** என்பது C<sub>5</sub>H<sub>4</sub>N(CO<sub>2</sub>H) என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது 4-ஆவது இடத்தில் கார்பாக்சிலிக் அமிலத் தொகுதியைக் கொண்ட பிரிடினின் வழிப்பொருள் ஆகும். இது பிகோலினிக் அமிலம் அல்லது நிகோடினிக் அமிலத்தின் மாற்றியம் ஆகும். இவற்றில் கார்பாக்சில் தொகுதியானது முறையே 2- மற்றும் 3-ஆம் இடத்தில் உள்ளது.  

## வழிப்பொருட்கள்
**ஐசோநிகோடினிக் அமிலங்கள்** என்ற வார்த்தையானது ஐசோநிகோடினிக் அமிலத்தின் வழிப்பொருள்களுக்கும் பொதுவாக பயன்படுத்தப்படுகிறது. ஐதரசைடு வழிப்பொருள்கள் ஐசோனியாசிட், ஐப்ரோனியாசிட் மற்றும் நியாலமைடு ஆகியவை அடங்கும். அமைடு மற்றும் எசுத்தர் வழிப்பொருள்கள் எத்தியோனமைடு மற்றும் டெக்சாமெதசோன் ஐசோநிகோடினேட் ஆகியவற்றை உள்ளடக்கியுள்ளது.
# ஒரிசா மாகாணம்



**ஒரிசா மாகாணம்** (**Orissa Province**) பிரித்தானிய இந்தியாவின் பிகார் மற்றும் ஒரிசா மாகாணத்தை ஏப்ரல் 1936-இல் நிர்வாக வசதிக்காக, ஒரிசா மாகாணம் மற்றும் பிகார் மாகாணம் என இரண்டாகப் பிரிக்கப்பட்டது. ஒடிசா மாகாணம், தற்போது ஒடிசா மாநிலமாக செயல்படுகிறது.  

## வரலாறு
1 ஏப்ரல் 1912இல் வங்காளத்திலிருந்து பிகார் மற்றும் ஒரிசா பகுதிகளைப் பிரித்து பிகார் மற்றும் ஒரிசா மாகாணம் நிறுவப்பட்டது. 1 ஏப்ரல் 1936-இல் பிகார் மற்றும் ஒரிசா மாகாணத்தை பிகார் மாகாணம் மற்றும் ஒரிசா மாகாணம் என இரண்டாகப் பிரிக்கப்பட்டது.  

சென்னை மாகாணத்தின் ஆட்சிப் பகுதியில் இருந்த கஞ்சாம் மாவட்டம் மற்றும் விசாகப்பட்டினம் மாவட்டம் புதிய ஒரிசா மாகாணத்தில் இணைக்கப்பட்டன. இந்திய விடுதலைக்குப் பின் 1947-இல் இது தற்கால ஒரிசா மாநிலமாக விளங்கி வருகிறது.  

## இதனையும் காண்க
- பிகார் மற்றும் ஒரிசா மாகாணம்
- பிகார் மாகாணம்
- சென்னை மாகாணம்
- கிழக்கிந்திய முகமை